Jessica Tandyová

Jessie Alice „Jessica“ Tandyová (* 7. jún 1909, Londýn, Spojené kráľovstvo – † 11. september 1994, Easton, Connecticut, USA) bola britská herečka, držiteľka Oscara za najlepší ženský herecký výkon vo filme Šofér slečny Daisy z roku 1989.

 Detstvo a mladosť 
Tandyová bola najmladšou z troch súrodencov. Narodila v Londýne do rodiny riaditeľky školy pre deti s mentálnym postihnutým a obchodného zástupcu. Z matkynej strany má fínsky pôvod. 

 Kariéra 
Ako osemnásťročná debutovala v jednom z Londýnskych divadiel. Presťahovala sa do Spojených štátov s domnienkou, že bude hrať v lepších úlohách. V roku 1948 získala divadelné ocenenie Tony, za jej herecký výkon v Broadwayovskej inscenácii A Streetcar Named Desire. Pôvodne sa mala objaviť aj vo filmovej verzii z roku 1951 ale neskôr ju nahradila herečka Vivien Leigh a Tandyová sa skôr sústredila na divadlo. 

Jej herecká kariéra sa sústredila predovšetkým na divadlo, ale svoje miesto si našla aj v oblasti filmu. Objavila sa napríklad vo filme Púštna líška: Príbeh Rommela z roku 1951 alebo v dráme Vtáci z roku 1963. 

V roku 1982 stvárnila jednu z vedľajších úloh vo filme Svet podľa Garpa, po boku Robina Williamsa a Glenn Close. V roku 1987 stvárnila hlavnú ženskú rolu vo filme  Foxfire. V roku 1989 stvárnila tvrdohlavú južiansko-židovskú ženu vo filme Vodič slečny Daisy. Film získal pozitívne ohlasy a bol veľmi pozitívne prijatý herecký výkon Tandyovej. Jej herecký výkon bol ocenený cenami Academy Awards, Zlatý glóbus aj cenu BAFTA a mnohými inými. V roku 1992 stvárnila jednu z vedľajších postáv vo filme Svadba alebo pohreb? a v roku 1994 si zahrala po boku Paula Newmana, Brucea Willisa a Philipa Seymoura Hoffmana vo filme Nikto nie je blázon, ktorý bol zároveň jej posledný hereckým vystúpením. 

 Súkromný život 
V roku 1932 sa vydala za anglického herca Jacka Hawkinsa, s ktorým mala dcéru Susan Hawkins. V roku 1940 sa Tandyová a Hawkins rozviedli a o dva roky sa vydala druhý krát, za kanadského herca Humea Cronyna. Spolu mali dve deti, dcéru Tandy Cronyn a syna Christophera Cronyna. S jej manželom žila dlhé roky v Pound Ridge v New Yorku a neskôr sa presťahovali do Connecticutu. V roku 1952 získala Tandyová americké občianstvo. 

 Úmrtie 
V roku 1990 jej diagnostikovali rakovinu vaječníkov, trpela často angínou a mala glaukóm. Dňa 11. septembra 1994 zomrela vo svojom dome v Eastone, v štáte Connecticut vo veku 85 rokov. 

 Filmografia (výber) 
 1932: The Indiscretions of Eve
 1938: Murder In The Family
 1944: The Seventh Cross
 1945: The Valley of Decision
 1946: The Green Years
 1946: Dragonwyck
 1947: Forever Amber
 1948: A Woman's Vengeance
 1950: September Affair
 1951: The Desert Fox: The Story of Rommel
 1958: The Light in the Forest
 1962: Hemingway's Adventures of a Young Man
 1963: Vtáci (The Birds)
 1974: Butley
 1981: Honky Tonk Freeway
 1982: The World according to Garp
 1982: Best Friends
 1982: Still of the Night
 1984: The Bostonians
 1985: Cocoon
 1988: The House on Carroll Street
 1988: Batteries not included
 1988: Cocoon: The Return
 1989: Šofér slečny Daisy (Driving Miss Daisy)
 1991: Vyprážané zelené paradajky (Fried Green Tomatoes)
 1992: Used People
 1994: Camilla
 1994: Nie som blázon (Nobody's Fool)

 Iné projekty 

 Externé odkazy 




 Zdroj 

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držiteľky ceny BAFTA za najlepšiu herečku v hlavnej úlohe
Kategória:Držitelia ceny Donatellov David
Kategória:Držiteľky ceny Emmy za najlepší ženský herecký výkon v miniseriáli alebo televíznom filme
Kategória:Držitelia Drama Desk
Kategória:Držitelia ceny Tony
Kategória:Naturalizované osobnosti USA
Kategória:Hollywoodsky chodník slávy
Kategória:Osobnosti z Londýna